امریکا خاریجی ایشلر ناظیرلیگی‌نین سؤزچوسو ند پرایس روسیانین قارا دنیز تاخیل تشببوسونون برپاسینی تامین ائتمکده گؤستردیگی سعی‌لرینه گؤره تورکیه-‌یه تشککور ائدیب.
گونده‌لیک مطبوعات کنفرانسیندا سوال‌لاری جاوابلان‌دیران پرایس روسیانین اوکراینا تاخیل و تاخیل محصول‌لاری‌نین دونیایا صادراتینی آسان‌لاش‌دیران بیرلشمیش قارا دنیز تاخیل تشببوسو سازیشینه قاییتماسیندان ممنون اولدوغونو بیلدیریب.
بو موقاویله سایه‌سینده اوکراینا‌دان 10 میلیون متریک تون تاخیل چیخاریلدیغینی خاطیرلا‌دان سؤزچو بو سازیشی دونیا اوچون "وازکئچیلمز" آدلاندیریب.
تاخیل نقلیاتی‌نین برپاسیندا تورکیه-نین رولونا دقت چکن پرایس بیر سوال قارشی‌سیندا ایسه دئییب کی، بیز تورک متفیق‌لریمیزین سعی‌لرینی آلقیشلاییریق. اصلینده تورکیه-‌یه و بمت باش کاتیبینه میننتدار اولدوغوموزو سؤیلدیم. بو موقاویله باش کاتیب آنتونیو گوترش طرفیندن حاضیرلانیب، لاکین اولجه تورکیه-نین، داها سونرا اوکراینانین و نهایت روسیانین کریتیک دستکی ایله فورمالاشیب. باش کاتیبه و تورکیه-یه بو راضیلاشمانی یئنی‌دن برپا ائتدیک‌لرینه گؤره میننتداریق.
